Freyberg blev såret ved et flyuheld i september [[1944]]. Efter seks uger på hospitalet vendte han tilbage for at lede den newzealandske division under dens sidste operationer, som omfattede en række flodovergange og en fremrykning på 400&nbsp;km på tre uger. Da Tyskland kapitulerede var newzealænderne nået til [[Trieste]], efter allerede at have befriet både [[Padua]] og [[Venedig]], hvor der var en kort konfrontation med jugoslaviske partisaner. Denne succes gav ham en tredje bjælke på hans DSO i juli 1945,<ref name="DSO4"/> og han blev også udnævnt til kommandør i den amerikanske [[Legion of Merit]]. Da han afgav kommandoen over divisionen den [[22. november]] [[1945]] havde han sagt ja til at blive generalguvernør over New Zealand – den første med opvækst i New Zealand. Han forlod London den 3. maj 1946 efter at være blevet udnævnt til [[Order of St Michael and St George|Knight Grand Cross of the Order of St Michael and St George]]. Hans forbindelser med hæren blev brudt da hans pensionering trådte i kraft den [[10. september]] [[1946]].
Politiske_embeder